b'\n_START_ARTICLE_\nLe\xc4\x8da (optika)\n_START_PARAGRAPH_\nL\xc3\xa9\xc4\x8da je opti\xc4\x8dni element, ki prepu\xc5\xa1\xc4\x8da in lomi svetlobo, pri tem pa \xc5\xbearek svetlobe zbere ali razpr\xc5\xa1i.\n_START_SECTION_\nVrste\n_START_PARAGRAPH_\nVe\xc4\x8dina opti\xc4\x8dnih le\xc4\x8d ima krogelno povr\xc5\xa1ino. To pomeni, da njeno povr\xc5\xa1ino sestavljata dve povr\xc5\xa1ini, ki sta krogelna izseka. Pri tem je opti\xc4\x8dna os le\xc4\x8de pravokotna na obe povr\xc5\xa1ini. Ena izmed povr\xc5\xa1in ja lahko tudi ravna (planarna). Vrsta le\xc4\x8d, ki je na obeh straneh ukrivljena, imenujemo meniskus le\xc4\x8de. Te vrste le\xc4\x8d se lahko tanj\xc5\xa1ajo od sredi\xc5\xa1\xc4\x8da proti zunanjemu robu - nastanejo iz plankonveksne le\xc4\x8de (pozitivni meniskus) ali pa se debelijo od sredi\xc5\xa1\xc4\x8da proti zunanjemu robu - nastanejo iz plankonkavne le\xc4\x8de (negativni meniskus).\n_START_SECTION_\nZbiralna (konveksna) le\xc4\x8da\n_START_PARAGRAPH_\nKadar sta obe pov\xc5\xa1ini le\xc4\x8de izbo\xc4\x8deni (konveksni), imamo bikonveksno le\xc4\x8do. Tak\xc5\xa1ni le\xc4\x8di obi\xc4\x8dajno poenostavljeno pravimo kar konveksna le\xc4\x8da. Lahko je ena stran ravna povr\xc5\xa1ina. V tem primeru pa dobimo plankonveksno le\xc4\x8do.\n_START_SECTION_\nRazpr\xc5\xa1ilna (konkavna) le\xc4\x8da\n_START_PARAGRAPH_\nKadar pa sta obe povr\xc5\xa1ini vbo\xc4\x8deni (konkavni), imamo bikonkavno le\xc4\x8do. Tak\xc5\xa1ni le\xc4\x8di pa poenostavljeno pravimo kar konkavna le\xc4\x8da. Lahko je ena stran ravna povr\xc5\xa1ina. V tem primeru pa dobimo plankonkavno le\xc4\x8do.\n_START_SECTION_\nNavidezna in realna slika\n_START_PARAGRAPH_\nPri le\xc4\x8di lahko nastane navidezna ali realna slika._NEWLINE_Realno sliko lahko ulovimo na zaslon, ki ga postavimo na mesto nastanka slike. Navidezne slike ne moremo uloviti na zaslon._NEWLINE_Razen tega je slika lahko \xc5\xa1e pokon\xc4\x8dna ali obrnjena.\n_START_SECTION_\nZbiralna (konveksna) le\xc4\x8da\n_START_PARAGRAPH_\nNastane obrnjena realna slika._NEWLINE_Kadar je predmet v gori\xc5\xa1\xc4\x8du, nastane slika v neskon\xc4\x8dnosti. \xc4\x8ce pa je predmet med gori\xc5\xa1\xc4\x8dem in le\xc4\x8do, dobimo navidezno pokon\xc4\x8dno sliko.\n_START_SECTION_\nRazpr\xc5\xa1ilna (konkavna) le\xc4\x8da\n_START_PARAGRAPH_\nNastane pokon\xc4\x8dna navidezna slika.\n_START_SECTION_\nZgodovina\n_START_PARAGRAPH_\nNajstarej\xc5\xa1i artefakt le\xc4\x8de je nimrudska le\xc4\x8da iz kamene strele, ki je stara ve\xc4\x8d kot tri tiso\xc4\x8d let, in izhaja iz starodavne Asirije. David Brewster je predlagal, da so jo morda uporabljali kot pove\xc4\x8devalno steklo, ali pa kot pripomo\xc4\x8dek pri za\xc5\xbeiganju s pomo\xc4\x8djo son\xc4\x8dne svetlobe. Asirski rokodelci so izdelali zapletene gravure in so lahko pri svojem delu uporabljali tak\xc5\xa1ne le\xc4\x8de. Drug zgodnji vir na pove\xc4\x8davo izhaja iz starodavnih egip\xc4\x8danskih hieroglifov iz 8. stoletja pr. n. \xc5\xa1t., ki upodabljajo \xc2\xbbpreproste steklene meniskalne le\xc4\x8de.\xc2\xab'